Leopardo

Le leopardo (Panthera pardus) es un membro del familia del felides, e le minor del 4 "grande felines" o pantheras del genere Panthera. Le altere 3 es le tigre, le leon e le jaguar.

Stato de conservation
Con presentia historic in le sud de Asia e Africa, de Corea a Africa del Sud, le rango de distribution del leopardo ha diminuite radicalmente a causa de veneria e habitat perdite. Le plus grande concentration de leopardos actualmente es in Africa subsaharian (o central); tamben existe populationes fragmentate in Pakistan, India, Indochina, Malaysia, e China.

A causa de habitat perdite e declino de population, le IUCN lo graduava como "quasi menaciate" in 2008. Post un reevalutation del datos, IUCN augmentava in 2016 su stato de menacia a vulnerabile, notante que, ben que le multe causas del declino del species non es ben comprendite, le declino es evidente e previdite de continuar in le futuro.

Le numero de leopardos es plus grande que altere species de Panthera, que ha un stato de conservation plus acute.

Apparentia
Comparate con le altere membros del familia de Felidae, le leopardo ha pedes curte e corpore longe con un cranio grande. Illo es similar in apparentia al jaguar, ma illo es diminuite e con figura svelte.

Classification
Supertaxones
 classe = Mammalia
 ordine = Carnivora
 familia = Felidae
 genere = Panthera

 Cladogramma 

 Referentias 

 Vide etiam 
Appendice:Galeria de imagines de animales

Categoria:Felidae